CELEX: 32014R1137
Language: hr
Date: 2014-10-27 00:00:00
Title: Uredba Komisije (EU) br. 1137/2014 оd 27. listopada 2014. o izmjeni Priloga III. Uredbe (EZ) br. 853/2004 Europskog parlamenta i Vijeća u pogledu obrade određenih nusproizvoda klanja životinja koji su namijenjeni prehrani ljudi  Tekst značajan za EGP

28.10.2014   
            
            
               HR
            
            
               Službeni list Europske unije
            
            
               L 307/28
            
         UREDBA KOMISIJE (EU) br. 1137/2014
   оd 27. listopada 2014.
   o izmjeni Priloga III. Uredbe (EZ) br. 853/2004 Europskog parlamenta i Vijeća u pogledu obrade određenih nusproizvoda klanja životinja koji su namijenjeni prehrani ljudi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 10. stavak 1.,
   budući da:
   
               (1)
            
            
               Uredbom (EZ) br. 853/2004 utvrđuju se posebna pravila o higijeni hrane životinjskog podrijetla kojih se moraju pridržavati subjekti u poslovanju s hranom. Tom se Uredbom predviđa da subjekti u poslovanju s hranom moraju osigurati sukladnost s posebnim uvjetima za daljnju obradu nusproizvoda klanja poput želudaca preživača i nogu papkara i kopitara.
            
         
               (2)
            
            
               U skladu s Prilogom III. toj Uredbi, prije prijevoza u drugi objekt, s nogu papkara i kopitara predviđenih za daljnju obradu mora se skinuti koža ili ih se mora ošuriti i ukloniti im se dlake, a želuci preživača moraju se ošuriti ili očistiti unutar klaonice.
            
         
               (3)
            
            
               Oprema potrebna za uklanjanje kože ili šurenje i uklanjanje dlaka iziskuje visoka ulaganja. Zato posebno male i srednje klaonice ne mogu na troškovno učinkovit način obrađivati noge namijenjene prehrani ljudi.
            
         
               (4)
            
            
               Iako se tehnološkim razvojem omogućuje iskorištavanje nogu papkara i kopitara u svrhu prehrane, čime se smanjuje otpad od hrane, posebno se male i srednje klaonice suočavaju s praktičnim posljedicama koje onemogućuju takvo iskorištavanje.
            
         
               (5)
            
            
               Sirilo koje se rafinira za proizvodnju sira dobiva se od želudaca mladih preživača u specijaliziranim objektima. Šurenje ili čišćenje želudaca znatno smanjuje količinu sirila dobivenog iz tih želudaca i ne pridonosi sigurnosti sirila budući da se ono kasnije obrađuje postupkom visokog rafiniranja.
            
         
               (6)
            
            
               U cilju boljeg uređenja i konkurentnosti potrebno je održati visoku razinu sigurnosti hrane, istodobno osiguravajući jednake uvjete tržišnog natjecanja za subjekte, koje su isto tako održivi za male i srednje klaonice.
            
         
               (7)
            
            
               Želuci preživača i noge papkara i kopitara obuhvaćeni su definicijom nusproizvoda klanja u Prilogu I. Uredbi (EZ) br. 853/2004. Uvjetima za obradu nusproizvoda klanja u toj Uredbi, uključujući uvjete temperature tijekom skladištenja i prijevoza, osigurava se da se tim proizvodima rukuje i da se oni prevoze na siguran način u objekt izvan klaonice, prikupljaju iz različitih klaonica i iskorištavaju. Stoga bi nadležno tijelo trebalo odobriti prijevoz u drugi objekt nogu papkara i kopitara kojima nije skinuta koža ili koje se nisu ošurile i kojima nisu uklonjene dlake.
            
         
               (8)
            
            
               Prilog III. Uredbi (EZ) br. 853/2004 trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   U Prilogu III. odjeljku I. poglavlju IV. Uredbe (EZ) br. 853/2004 točka 18. zamjenjuje se sljedećom:
   
      
                  „18.
               
               
                  Ako su predviđeni za daljnju obradu:
                  
                              (a)
                           
                           
                              želuci se moraju ošuriti i očistiti, međutim u slučaju želudaca mladih preživača namijenjenih proizvodnji sirila želuci se moraju samo isprazniti;
                           
                        
                              (b)
                           
                           
                              crijeva se moraju isprazniti i očistiti;
                           
                        
                              (c)
                           
                           
                              s glava i nogu mora se skinuti koža ili ih se mora ošuriti i ukloniti im se dlake, međutim uz dozvolu nadležnog tijela vidljivo čiste noge mogu se prevesti i koža im se može skinuti ili ih se može ošuriti i ukloniti im se dlake u ovlaštenom objektu u kojemu se noge dalje obrađuju za preradu u hranu.”
                           
                        
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 139, 30.4.2004., str. 55.